Islamic Banking, Accounting and Finance International Conference - The 10th iBAF 2022 THE 10th ISLAMIC BANKING, ACCOUNTING AND FINANCE INTERNATIONAL CONFERENCE 2022 (iBAF 2022) Isu Agihan Zakat: Satu Sorotan Noor Ain Alin @ Nordin Jabatan Syariah dan Ekonomi, Akademi Pengajian Islam, Universiti Malaya (UM), 50603 Kuala Lumpur, Malaysia E-mail: Mohd Adha Ibrahim Fakulti Ekonomi dan Muamalat, Universiti Sains Islam Malaysia (USIM), Bandar Baru Nilai, 71800 Nilai, Negeri Sembilan, Malaysia Tel: +606 797 8735 E-mail: madha@usim.edu.my Abstrak Covid-19 memberikan impak yang amat besar kepada seluruh dunia sehingga menyebabkan pertambahan kadar kemiskinan. Kajian ini dijalankan untuk menyorot kembali dapatan kajian lepas mengenai isu agihan zakat di Malaysia dan Indonesia yang masih menjadi polemik dalam kalangan masyarakat Muslim sama ada kajian yang telah dilaksanakan di Malaysia mahupun di luar negara. Kedua-dua negara ini telah menjadi titik perbincangan dalam kajian ini kerana ia merupakan negara yang mempunyai bilangan rakyat yang beragama Islam tertinggi di antara negara-negara Asia Tenggara. Hasil kajian ini mendapati bahawa terdapat empat perkara utama yang menjadi faktor dalam isu agihan zakat iaitu lokaliti agihan zakat, ketirisan maklumat asnaf (penerima agihan zakat), pengurusan yang tidak efisien dan rasa tidak puas hati. Kata Kunci: Zakat; agihan zakat; ketirisan maklumat; lokaliti 1. Pendahuluan Kemiskinan bukanlah isu asing di kebanyakan negara Islam. Kadar kemiskinan di Indonesia sangat tinggi (Dian dan Ekor Fajar, 2020, Bariyyatin Nafi'ah, 2021), Malaysia sendiri masih tinggi walaupun terdapat penambahbaikan dalam sistem pengurusan zakat. Menurut pakar, antara negeri di Malaysia yang menghadapi kemelut kemiskinan yang tinggi ialah negeri Kedah (Alhaq & Abd Wahab, 2017). Namun pada tahun 2021, kadar kemiskinan tegar di Malaysia yang telah direkodkan adalah melibatkan empat buah negeri iaitu Kelantan, Sabah, Sarawak dan Perak. Menurut Timbalan Menteri di Jabatan Perdana Menteri (Ekonomi) Malaysia, pertambahan bilangan negeri ini adalah disebabkan oleh pandemik Covid-19 yang melanda seluruh dunia (Astro Awani). Zakat merupakan salah satu instrumen yang boleh membantu mengatasi isu kemiskinan dan telah terbukti dalam sejarah peradaban umat Islam khususnya di zaman pentadbiran Khalifah Umar al-Khattab (Nadzri et al, 2012). Namun ia perlu diurustadbir dengan efisien supaya dapat meningkatkan taraf sosioekonomi umat Islam dengan ketara (Alhaq & Abd Wahab, 2017, Mugiyati, 2021, Bariyyatin Nafi'ah, 2021) dan mengurangkan jurang pendapatan (Mohd Afandi, M.F et al, 2021). Ibadah zakat merupakan amalan serampang dua mata yang memberikan kesan secara langsung dan tidak langsung sama ada dari konteks material dan juga kerohanian (Alin, N. A, & Ab Rahman, A. 2018). Pengurusan zakat yang efisien adalah kriteria yang memberikan gambaran terhadap sesebuah institusi dan organisasi zakat yang berjaya. Melihat kepada konteks material, agihan sebahagian harta yang dikeluarkan oleh muzakki (individu muslim yang ditaklifkan dengan ibadah zakat) merupakan salah satu instrumen yang berpotensi membantu asnaf ataupun penerima bantuan zakat dari aspek ekonomi dan ada juga yang berupaya melanjutkan pengajian ke peringkat universiti. Dari konteks kerohanian pula, ibadah zakat yang difardukan akan menyucikan harta yang dimiliki dan juga harta yang diperolehi. Syariat Islam juga mendidik hati nurani menerusi ibadah zakat, hasilnya rasa keinsafan akan meresap ke hati muzakki bahawa dalam harta yang dimilikinya itu, terdapat hak orang miskin (Alhaq & Abd Wahab, 2017; Alin, N. A, & Ab Rahman, A. 2018; Saad dan Farouk, 2019; Mugiyati, 2021, Bariyyatin Nafi'ah, 2021). Terdapat banyak organisasi zakat bertanggungjawab menguruskan kewajipan memungut dan mengagihkan zakat di Malaysia. Kesemua negeri mempunyai organisasi zakatnya sendiri. Sebagai contoh, Majlis Agama Islam Negeri Sembilan (MAINS) menguruskan zakat di bawah kelolaan Pusat Zakat Negeri Sembilan. Agihan zakat 289
Islamic Banking, Accounting and Finance International Conference - The 10th iBAF 2022 yang dikendalikan oleh pertubuhan zakat telah menjadi polemik dalam kalangan masyarakat Islam kerana ada di antara rakyat Malaysia sememangnya berharap dana itu dapat membantu mereka supaya memerlukan keluar daripada kemiskinan kemudian berupaya membantu meningkatkan taraf hidup mereka. Para asnaf zakat di Malaysia mendapat pelbagai bentuk bantuan daripada pertubuhan zakat. Bantuan zakat selalunya datang dalam beberapa kategori seperti bantuan kecemasan, bantuan perubatan, bantuan pendidikan, bantuan keusahawanan, dan bantuan kecemasan (untuk makanan dan rezeki). Kajian ini dilaksanakan dengan menggunakan pendekatan kualitatif bagi proses pengumpulan dan analisa data berkaitan dengan kajian yang telah dijalankan sebelum ini berkaitan dengan isu agihan zakat sama ada pengkaji tempatan mahupun luar negara. Analisis data pula dilaksanakan terhadap rumusan dan kesimpulan yang dikeluarkan daripada setiap literatur yang diperolehi dengan menggunakan metod deduktif melalui Pendekatan ini digunakan untuk merumuskan isu yang masih perlu diteliti dan dibahaskan. Menurut Alhaq & Abd Wahab (2017), Lembaga Zakat Selangor (LZS), melaksanakan model Board Scorecard (BSC) secara berkesan dalam pengurusan zakat mereka sebagai sebuah badan berautonomi. Badan bukan autonomi itu kurang mencabar, justeru mereka tidak keluar dari zon selesa untuk membantu asnaf yang layak dengan zakat. Begitu juga, aktiviti pengedaran dan keusahawanan LZS autonomi telah menghasilkan beberapa keputusan yang berjaya. Sebaliknya, ia adalah satu pencapaian yang amat membanggakan apabila individu yang sebelum ini berada di pihak penerima menjadi penyumbang zakat. Berbeza dengan kerajaan bukan autonomi, kerajaan autonomi secara berterusan menawarkan bantuan zakat kepada asnaf. Penulis berpendapat bahawa kerangka Islam harus digunakan bersama-sama dengan kebimbangan kemiskinan struktur dan tidak sengaja dalam masyarakat. Tujuan asas zakat mesti dititikberatkan. Untuk memastikan hala tuju, meningkatkan agihan zakat untuk asnaf, dan mengukuhkan pengawasan, rangka kerja Islam hendaklah dilaksanakan daripada al-Quran dan peraturan yang ditetapkan. Berdasarkan kecenderungan kecil untuk mengambil, memperkasakan zakat boleh memberi kesan yang baik kepada ekonomi masyarakat (MPC). MPC cenderung lebih besar di kawasan yang paling kurang membangun, jadi sebarang pertumbuhan akan memberi manfaat kepada ekonomi dan membantunya pulih daripada kemerosotan. 2. Konsep Zakat Menurut Syariat Islam Kesejahteraan dan kemaslahatan hidup adalah antara intipati dalam syariat Islam. Justeru, bagi menjamin kedua-dua aspek ini dapat dicapai, umat Islam disarankan untuk saling bantu-membantu antara satu sama lain. Ibadah zakat ditaklifkan ke atas umat Islam dan sebagai rukun Islam yang keempat merupakan mekanisme pengagihan harta untuk mencapai keseimbangan sosial dari sudut ekonomi. Ibadah ini adalah berbentuk ibadah maliyyah (berbentuk harta) yang diwajibkan kepada daripada golongan berada. Harta yang dikeluarkan itu diserahkan kepada amil kemudian ia diagihkan kepada asnaf dengan tujuan dapat meringankan beban dan bukan sahaja dapat membantu meningkatkan taraf ekonomi mereka. Ibadah zakat juga memberikan harapan kepada golongan miskin supaya bersemangat serta memperolehi kekuatan jiwa untuk berusaha sehingga dapat keluar dari belenggu kemiskinan. Lebih dari itu, impaknya pada masa akan datang, golongan yang asalnya bergelar asnaf pula yang akan tampil sebagai muzakki untuk memainkan peranan dan tanggungjawab sebagai umat Islam dalam membantu asnaf zakat yang seterusnya (al-Qurtubi , 1967; al-Sarakhsī (t.t); Ibn Qudamah, 1984; Yusuf al-Qardawi, 2006). Ibadah zakat juga mendidik para muzakki dengan kekuatan akidah dan keimanan yang dimiliki untuk menyucikan harta yang diperolehi dengan mengeluarkan zakat pada kadar dan tempoh tertentu. Para muzakki akan mendapat ganjaran pahala kerana tidak mengabaikan golongan miskin. Allah Ta'ala menjanjikan harta yang "subur" untuk mereka kerana menunaikan ibadah zakat yang bersifat fardu. pada masa yang sama, ibadah zakat berupaya mengikis rasa bakhil dan tamak. Kesimpulannya, ibadah zakat berkaitang dengan tiga komponen iaitu hubungan manusia dengan Allah, manusia dengan manusia dan manusia dengan alam (al-Qurtubi , 1967; al- Sarakhsī (t.t); Ibn Qudamah, 1984; Yusuf al-Qardawi, 2006; Ab. Rahim Zakaria, 2007). Dari segi bahasa, zakat bermaksud suci, bersih, subur dan berkembang. Perkara yang perlu disuci dan dibersihkan ialah hati orang kaya daripada sifat kedekut dan tamak. Manakala yang disuburkan pada harta dengan menambahkan keberkatannya. Keberkatan akan wujud setelah hak-hak harta ditunaikan. Dalam konteks pembayar zakat pula, konsep subur pada hartanya juga turut berlaku kerana pembayar zakat akan terus berusaha mencari kekayaan supaya kadar zakat boleh ditingkatkan pada masa akan datang. Walaupun pada pandangan zahir, harta yang dizakatkan akan kelihatan berkurangan namun hakikatnya harta tersebut akan menyuburkan aktiviti ekonomi golongan asnaf. Mereka pula akan bertanggungjawab menggunakan zakat yang diterima dengan sebaik-baiknya dengan berusaha mengubah kehidupan supaya berjaya keluar dari kemelut kemiskinan (al- Qurtubi , 1967; al-Sarakhsī (t.t); Ibn Qudamah, 1984; Yusuf al-Qardawi, 2006; Mahyuddin, 2012; Saad dan Farouk, 2019). Dari segi syarak pula zakat bermaksud mengeluarkan sebahagian harta tertentu diberikan kepada golongan tertentu pada waktu-waktu tertentu (al-Qurtubi , 1967; al-Sarakhsī (t.t); Ibn Qudamah, 1984; Yusuf al- Qardawi, 2006; Hailani b. Muji Tahir, 2009; Mahyuddin, 2012; Saad dan Farouk, 2019). 290
Islamic Banking, Accounting and Finance International Conference - The 10th iBAF 2022 Pensyariatan zakat jelas terkandung di dalam firman Allah Ta'ala yang berikut: ( ٰﻛِﻌِﯿﻦَ) ٤٣ وَأَﻗِﯿﻤُﻮاْ ٱﻟﺼﱠﻠَﻮٰةَ وَءَاﺗُﻮاْ ٱﻟﺰﱠﻛَﻮٰةَ وَٱرۡﻛَﻌُﻮاْ ﻣَﻊَ ٱﻟﺮﱠ Al-Baqarah 2: 43 Terjemahan: Dan dirikanlah kamu akan sembahyang dan keluarkanlah zakat dan rukuklah kamu semua (berjemaah) bersama-sama orang-orang yang rukuk. Intipati yang jelas terdapat di dalam ayat di atas adalah perintah khusus yang membawa kepada taklif ataupun kewajipan buat umat Islam iaitu menunaikan solat dan mengeluarkan zakat. Diikuti pula dengan seruan untuk menerima Islam iaitu menjadikan rukuk sebagai simbolik untuk bersama umat Islam yang rukuk ketika menunaikan solat (al-Qurtubi , 1967; al-Sarakhsī (t.t); Ibn Qudamah, 1984; Yusuf al-Qardawi, 2006). Pensyariatan zakat jelas terkandung di dalam firman Allah Ta'ala yang berikut: ِﻗَﺎبِ وَاﻟْﻐَﺎرِﻣِﯿْﻦَ وَﻓِﻲْ ﺳَﺒِﯿْﻞِ &ﱣ ۞ اِﻧﱠﻤَﺎ اﻟﺼﱠﺪَﻗٰﺖُ ﻟِﻠْﻔُﻘَﺮَاۤءِ وَاﻟْﻤَﺴٰﻜِﯿْﻦِ وَاﻟْﻌَﺎﻣِﻠِﯿْﻦَ ﻋَﻠَﯿْﮭَﺎ وَاﻟْﻤُﺆَﻟﱠﻔَﺔِ ﻗُﻠُﻮْﺑُﮭُﻢْ وَﻓِﻰ اﻟﺮّ ﻓَﺮِﯾْﻀَﺔً ﻣِ . ُ ﻋَﻠِﯿْﻢٌ ﺣَﻜِﯿْﻢٌ )60( ۗ ِ وَاﺑْﻦِ اﻟﺴﱠﺒِﯿْﻞِ ِ ۗوَ&ﱣ Terjemahan: Sesungguhnya zakat itu hanyalah untuk orang-orang fakir, orang miskin, amil zakat, yang dilenturkan hatinya (mualaf), untuk (memerdekakan) hamba sahaya, untuk (membebaskan) orang yang berutang, untuk jalan Allah dan untuk orang yang sedang dalam perjalanan, sebagai kewajiban dari Allah. Allah Maha Mengetahui, Maha Bijaksana. ّﻦَ &ﱣ Ayat di atas mengandungi penerangan mengenai lapan kategori asnaf zakat iaitu orang fakir, orang miskin, amil zakat, orang yang memeluk agama Islam, orang yang memerlukan, hamba yang telah dibebaskan, orang yang berhutang, orang yang berjuang di jalan Allah, dan pengembara. Walaupun terdapat lapan kategori orang ini telah dinyatakan dalam al-Quran, keutamaan dalam peruntukan dana zakat mestilah mengikut pengurangan kemiskinan. Menurut pendapat Imam Syafie, antara kesemua asnaf zakat, terdapat empat golongan penerima perlu diutamakan berbanding asnaf yang lain iaitu kategori al-fuqara (orang miskin), al-masakin (orang miskin) al- gharimin (yang berhutang) dan ibnussabil (musafir/dalam perjalanan). Oleh itu, zakat juga memainkan peranan dalam menyediakan perkhidmatan untuk kepentingan kebajikan masyarakat khususnya bagi lapan kategori asnaf (al-Qurtubi , 1967; al-Sarakhsī (t.t); Ibn Qudamah, 1984; Yusuf al-Qardawi, 2006). Syarat-syarat zakat pula secara terdiri daripada enam iaitu pemilik harta yang wajib dizakatkan mestilah beragama Islam, bebas, dari aspek harta pula ia mestilah dimiliki sepenuhnya, ia merupakan sumber harta yang baik untuk dizakatkan, cukup nisab (kuantiti atau kadar minimum harta yang wajib dizakatkan) dan cukup haul (tempoh pemilikan harta yang wajib dizakatkan). Namun begitu, syarat-syarat tertakluk kepada jenis harta yang wajib dizakatkan (al-Qurtubi , 1967; al-Sarakhsī (t.t); Ibn Qudamah, 1984; Yusuf al-Qardawi, 2006) 3. Kepentingan Ibadah Zakat Zakat merupakan instrumen ekonomi Islam yang sangat signifikan sebagai alternatif untuk membasmi kemiskinan (Abdullah et al., 2015; Bariyyatin Nafi'ah, 2021). Ia adalah perintah Allah Ta'ala kepada umat Islam yang mempunyai kemampuan kewangan untuk memperuntukkan sebahagian dari harta untuk mereka yang memerlukan (Kashif dan Jamal, 2016). Zakat tidak terhad kepada aspek kerohanian tetapi juga dikaitkan dengan bidang pembangunan ekonomi dan sosial (Abdullah et al., 2015; Saad dan Farouk, 2019; Bariyyatin Nafi'ah, 2021). Pengagihan zakat yang sama rata kerana akan menggalakkan asnaf untuk menjadi produktif dari segi ekonomi dan berusaha untuk membasmi kemiskinan (Tika Widiastuti et al., 2021) dan mengatasi kadar pengangguran (Yusuf al-Qardawi, 2006). Pengurusan zakat yang efisien memberi impak kepada perkembangan perniagaan asnaf. Beberapa kajian telah dijalankan mengenai kesan zakat yang berkesan terhadap pertumbuhan perniagaan mereka. Agihan zakat yang kepada para petani memberi kesan positif kepada pertumbuhan pendapatan mereka (Sabtu et al. 2015; Ibrahim. A. Z, 2015). Ia menyediakan dana tambahan kepada perniagaan yang dijalankan, membolehkan mereka meningkatkan produktiviti dan membantu dalam meningkatkan pendapatan serta kemakmuran hidup. Usaha ini mampu menyediakan sumber pendapatan yang baik dan mampu bertahan kepada asnaf melalui pengurusan perniagaan mikro, meningkatkan taraf hidup mereka (Anis dan Kassim, 2016). Senario sebegini tidak hanya berlaku di Malaysia bahkan juga di Tunisia kerana instrumen zakat yang berkesan berjaya mengurangkan kemiskinan dengan ketara di negara berkenaan. Skim agihan zakat asnaf mualaf yang disediakan turut menyumbang ke arah pencapaian matlamat SDG di Negeri Sembilan. Matlamat tiada kemiskinan (SDG-1) dan sifar kelaparan (SDG-2) boleh dilihat dengan penyediaan skim seperti saguhati kemasukan Islam, bantuan kebajikan, serta bantuan Ramadhan. Manakala dalam memberikan perkhidmatan kesihatan (SDG-3) yang selari dengan ajaran Islam, bantuan berkhatan telah disediakan untuk asnaf mualaf. Selain itu, skim agihan seperti dermasiswa mualaf, kursus mualaf, pertubuhan bantuan bukan kerajaan mualaf (NGO) dan kompleks as-Saadah menunjukkan bahawa skim yang disediakan turut menitikberatkan pendidikan yang berkualiti (SDG-4). Bantuan modal dan perniagaan pula dapat memastikan 291
Islamic Banking, Accounting and Finance International Conference - The 10th iBAF 2022 asnaf mualaf berpeluang mendapat pekerjaan dan membangunkan ekonomi dengan baik (SDG-8). Seterusnya, skim bantuan membaiki rumah dan rumah sewa yang disediakan dapat menyumbang kearah kelestariaan bandar dan komuniti (SDG-11) dengan memastikan asnaf mualaf mempunyai rumah yang sesuai dan selamat untuk didiami serta mempunyai kemudahan asas yang baik (Azman Ab Rahman et al, 2020) 4. Kaedah Kajian Tujuan kertas kerja ini adalah untuk menyediakan tinjauan literatur sedia ada mengenai isu agihan zakat di beberapa negeri di Malaysia dan juga tinjauan secara umum di Indoensia. Sumber dokumen terdiri daripada buku fiqh, jurnal, kertas penyelidikan dan artikel akhbar. Dokumen-dokumen tersebut dikumpulkan daripada pelbagai pangkalan data seperti Google Scholar, Research gate Scopus dan pelbagai portal dalam talian. Berdasarkan input daripada pelbagai dokumen berkenaan, analisis telah dilakukan untuk memberikan perbincangan dan kesimpulan. 5. Perbincangan Satu ketika dahulu kutipan dan agihan zakat pernah melalui zaman kegemilangan sehingga tiada asnaf yang layak menerima agihan zakat iaitu di bawah pentadbiran Khalifah Umar al-Khattab (Nadzri et al., 2102). Namun setelah ia ditadbir dengan menggunakan sistem kolonial, kegemilangan urustadbir ini kian merosot. Terdapat kesukaran mengagihkan zakat secara berkesan atas faktor kelemahan dalam mentakrifkan sistem agihan dan keberkesanan agihan zakat (Alhaq & Abd Wahab (2017). Oleh itu, pengkaji membahagikan isu agihan zakat kepada beberapa kategori seperti berikut: 5.1 Lokaliti Agihan Agihan zakat menjadi isu disebakan ketiadaan lokaliti yang sesuai. Pengurusan agihan zakat di masjid misalnya menghadapi kekangan kerana tiada kemudahan pejabat seperti kaunter agihan dan ketiadaan petugas khas ataupun amil yang mengendalikan agihan sepanjang masa. Jawatan amil pada hari ini merupakan salah satu jawatan yang perlu diwujudkan secara profesional. Oleh yang demikian, satu rangka peruntukan diperlukan sesuai dengan portfolionya seperti bergaji tetap dan bertugas di lokaliti yang ditetapkan sepanjang tahun. Individu yang mempunyai kelayakan akademik yang tinggi dan berpengetahuan luas dalam bidang agama diperlukan untuk menjawat jawatan amil supaya kualiti profesionalisme sentiasa dipertingkatkan (Azman Ab Rahman & Mursyid Junaidi, 2019). Amil juga perlu meningkatkan keupayaan mereka dalam pengurusan zakat berasaskan teknologi. Oleh yang demikian, institusi zakat perlu bersedia untuk memacu ledakan transformasi pengurusan ke arah teknologi zakat yang muncul sebagai salah satu keutamaan dalam mengoptimumkan tadbir urus zakat (Tika et al., 2021). Menurut Nor Muhamad, Mohd Sahid, Kamarudin, & Kamaliah, prestasi pengajian pelajar sangat berkaitan rapat dengan masalah kewangan yang mereka hadapi dan memberi impak yang negatif. Tinjauan telah dijalankan di kalangan enam puluh pelajar Universiti Teknologi Malaysia, UTM, mendapati bahawa kupon makan merupakan salah satu cara agihan zakat yang berkesan oleh unit zakat universiti membantu dan menjamin memenuhi keperluan asas pelajar. Selain itu, pengkaji juga mendapati dua jenis kaedah agihan zakat iaitu bantuan kewangan untuk program pelajar dan bantuan individu berjaya menyalurkan bantuan kewangan kepada pelajar. Namun, disebabkan ramai pelajar yang tidak mengetahui hak mereka terhadap agihan zakat, isu ini masih juga berterusan di peringkat pelajar. Pengkaji juga mendapati bahawa pihak universiti perlu memberikan perhatian terhadap usaha meningkatkan pengagihan zakat di UTM kerana beberapa isu. Antaranya ialah kerjasama yang kurang harmoni antara jabatan kewangan universiti dan unit zakat di kampus, masalah pemotongan gaji secara terus kepada dana zakat dan asnaf fi sabilillahdi kampus ini tidak menyedari hak mereka terhadap bantuan zakat. Pada hari ini, teknologi pembayaran bil, hutang termasuklah zakat secara atas talian berlaku sepanjang masa kerana ia memudahkan urusan seharian manusia. Umat Islam tidak lagi perlu ke kaunter secara bersemuka dengan petugas tetapi pembayaran boleh dilakukan secara terus dengan menggunakan komputer ataupun telefon pintar. Namun begitu timbul keraguan kepada pembayar- pembayar mengenai status sah atau tidak sah sekiranya zakat dibayar secara atas talian. Pada dasarnya, pembayaran zakat tidak disyaratkan akad ijab dan kabul. Syarat sah pemberian zakat adalah muzakki mesti berniat, merupakan pemilik harta yang sah untuk menyerahkan dan menerima barang (Noraini Saro, Azri Bhari, Afandi Mat Rani, 2022) 5.2 Ketirisan Maklumat Asnaf yang Berkelayakan Jika maklumat mengenai asnaf tidak diperolehi dengan tepat, institusi zakat tidak akan berjaya melaksanakan tanggungjawabnya dalam mengagihkan zakat kepada asnaf. Jika terdapat pengabaian asnaf, masyarakat akan mengambil inisiatif sendiri untuk membuat pembayaran secara terus kepada asnaf yang ada di dalam kalangan mereka ataupun asnaf fakir dan miskin yang mereka kenali. Situasi ini akan membawa kepada senario agihan 292
Islamic Banking, Accounting and Finance International Conference - The 10th iBAF 2022 zakat yang tidak seimbang kerana zakat tidak diagihkan di peringkat nasional. Ia juga akan menyebabkan enam jenis asnaf lain diabaikan (Azman Ab Rahman & Mursyid Junaidi, 2019). Satu sistem yang dibangunkan di Indonesia yang betujuan untuk menyimpan data dan maklumat oleh Badan Amil Zakat Nasional (BAZNAS) atau SIMBA. Ia adalah sistem berpusat yang menghubungkan semua agensi atau institusi zakat di seluruh negara. SIMBA digunakan dalam semua peringkat BAZNAS untuk memudahkan laporan data tentang pengumpulan, pengedaran dan pemerkasaan zakat, infaq dan sedekah. Sosialisasi SIMBA bermula pada tahun 2014. Dengan teknologi ini, maklumat laporan tadbir urus institusi zakat boleh diterbitkan dengan tepat dan cepat melalui platform digital seperti laman web (Mubtadi & Susilowati, 2018 dan Tika et al., 2021) 5.3 Kecekapan Agihan Segala urusan jual beli dengan mengguna apa jua kaedah selagi tidak berkait dengan perkara-perkara yang diharamkan seperti adanya unsur gharar, riba dan judi tidak dilarang dalam Islam. Ledakan teknologi maklumat serta perkembangan sistem perbankan Islam di Malaysia pada hari ini, kaedah pembayaran zakat tidak lagi tertumpu kepada kaedah konvensional dengan tampil ke kaunter zakat, sebaliknya ia boleh dilakukan menerusi pelbagai kaedah bayaran zakat disediakan oleh institusi zakat negeri dengan kerjasama pelbagai pihak termasuk institusi perbankan Islam (Asni, F. 2021; Noraini, Azri dan Afandi, 2022). Teknologi yang sedang berkembang di dunia ini adalah sebenarnya bertujuan untuk membantu dan memudahkan urusan manusia jika ianya dapat dimanfaatkan dengan baik. Pada hari ini perkembangan teknologi membawa perubahan kepada institusi zakat berinovasi khususnya supaya sistem pengurusan zakat menjadi lebih telus. Banyak perubahan yang telah dilaksanakan oleh pihak institusi zakat sebagai langkah untuk menjamin kecekapan institusi zakat. Perubahan-perubahan yang dilaksanakan dalam institusi zakat ialah kaedah penyebaran maklumat, kaedah kutipan dan agihan zakat, kaedah menjejak asnaf dan sebagainya. Kini terdapat pelbagai perkhidmatan atas talian pembayaran zakat yang disediakan seperti perbankan internet, kaunter pos, kaunter bank, perbankan telefon, khidmat pesanan ringkas serta kaunter pusat zakat yang diwujudkan di pelbagai lokaliti yang menjadi tempat tumpuan awam. Langkah ini diambil bertujuan bukan hanya untuk membantu umat Islam berzakat dengan lebih mudah dan sekaligus berupaya meningkatkan lagi kutipan zakat (Asni, F. 2021; Noraini, Azri dan Afandi, 2022). Bertepatan dengan keutamaan zakat sebagai salah satu sumber ekonomi Islam, institusi zakat dilihat perlu untuk mengorak langkah kehadapan supaya kualiti dan mutu perkhidmatan kutipan dan agihan zakat dapat perbaiki. Kini terdapat pelbagai kaedah baharu yang dilaksanakan dalam melaksanakan kutipan serta agihan zakat, dan ia masih berada dalam kerangka syarak. Institusi zakat mendapatri bahawa perkhidmatan yang menggunakan kaedah digitalisasi, dapat memberi kemudahan kepada umat Islam. Oleh yang demikian, institusi zakat juga perlu memacu perubahan agar dapat menawarkan perkhidmatan dalam pengurusan kutipan dan agihan zakat kepada umat Islam dengan penuh kecekapan, integriti dan profesional (Asni, F. 2021; Noraini, Azri dan Afandi, 2022). Berdasarkan sorotan literatur yang telah diteliti, agihan zakat dalam bentuk aset produktif (faedah yang tidak boleh dinikmati dengan serta-merta) masih kekal menjadi isu yang paling banyak dibincangkan dalam kalangan pengkaji. Pengagihan zakat secara konsumtif faedah yang boleh dinikmati dengan serta-merta) sudah pasti merupakan jenis agihan yang paling biasa dilakukan oleh semua pengurusan zakat kerana ia dapat memenuhi keperluan segera dan penting buat asnaf. Namun begitu, zakat aset yang bersifat produktif seperti rumah yang dijadikan pusat perlindungan atau pusat latihan, kenderaan seperti motorsikal ataupun bot dan peralatan seperti mesin memproses mee dilihat sebagai bantuan yang boleh menjana pendapatan kepada asnaf. Agihan jenis ini telah terbukti dapat meningkatkan seseorang asnaf daripada kekal sebagai penerima untuk diperkasakan sebagai usahawan mikro dan akhirnya akan berupaya untuk menjadi seorang muzakki. (Bahri dan Oktaviani, 2018; Akmal, Fuad dan Sofyan, 2021). Dari aspek tadbir urus, tahap profesionalisme khususnya dari peringkat pendidikan seorang amil atau pemungut zakat memberi kesan positif terhadap pengurusan dana zakat. Tahap pendidikan mempunyai kesan yang mendalam terhadap keberkesanan institusi zakat kerana golongan profesional ini cenderung mempunyai kapasiti yang lebih baik dalam membuat keputusan, dan oleh itu proses membuat keputusan menjadi lebih pantas. Proses pengedaran yang lebih cekap juga bermakna peningkatan dalam kecekapan kos. Mempunyai lebih ramai profesional dalam institusi zakat juga akan memberi kesan positif kepada pengagihan zakat kerana keputusan yang lebih baik boleh dibuat dalam tempoh yang lebih singkat, sekali gus membolehkan penggunaan masa dan sumber lain yang lebih cekap (Mubtadi & Susilowati, 2018). Kajian kuantitatif yang dijalankan oleh Ridwan, Pimada, & Asnawi (2019), mendapati bahawa zakat sememangnya memberikan kesan yang besar kepada pertumbuhan ekonomi melalui impak positif agihan zakat kepada golongan asnaf. Walaupun impak produktiviti agihan zakat menghasilkan impak positif tetapi kecil kepada konteks pengeluaran, agihan juga dibuat dalam bentuk bantuan konsumtif dan bukannya agihan produktif. Pengagihan zakat kepenggunaan (dalam bentuk wang tunai) meningkatkan kuasa beli masyarakat dan kenaikan harga barang. Di samping itu, agihan zakat secara konsumtif (agihan berbentuk wang yang boleh dibelanjakan 293
Islamic Banking, Accounting and Finance International Conference - The 10th iBAF 2022 tanpa sebarang prasyarat dan panduan) juga menambah kepada tahap inflasi kerana ketidakupayaan pengeluar untuk memenuhi permintaan. E-wallet merupakan antara teknologi semasa yang perlu dimanfaatkan oleh masyarakat muslim. Penggunaan e-wallet sememangnya membantu memudahkan urusan di dalam kontrak jual beli, pembayaran bil utiliti dan sebagainya tanpa perlu ke mana-mana dan hanya boleh dilakukan dengan teknologi "hujung jari". Oleh itu, teknologi ini perlu dimanfaatkan sebaiknya oleh umat Islam terutama di dalam sektor wakaf dan zakat kerana ia mampu memudahkan urusan dan meningkatkan kecekapan di dalam sektor tersebut (Noraini, Azri dan Afandi, 2022). Umat Islam di seluruh dunia berpeluang untuk meneroka bidang teknologi kewangan sosial Islam khususnya zakat dan Fintech (kewangan digital) yang bertepatan dengan Islam terutamanya bidang berkaitan penggunaan Blockchain. ((AZKA), 2021) Perkembangan teknologi pada masa kini sangat signifikan dalam meningkatkan ekonomi seperti ekonomi Islam terutamanya zakat. Hasil kutipan dan agihan zakat memberi impak yang besar terhadap ekonomi Islam seperti yang telah dinyatakan sebelum ini. Sarinah Mat Kassim (2019) berpendapat pembayaran zakat secara digital di negeri ini menunjukkan peningkatan yang memberangsangkan, sekali gus memberi impak positif terhadap kenaikan kutipan zakat di seluruh Malaysia. Secara umumnya, senario pendigitalan dalam istitusi zakat pada hari ini masih lagi diperingkat permulaan dan belum digunakan secara meluas. Tidak semua institusi zakat dapat membangunkan aplikasi mudah alih di institusi zakat masing-masing dan hanya terdapat beberapa negeri sahaja yang telah memulakan kaedah kearah pendigitalan ini. Namun begitu, kewangan Islam seperti zakat juga tidak terlepas menggunakan aplikasi teknologi bagi menambah baik mutu perkhidmatan mereka. Oleh yang demikian, ia masih lagi berada pada peringkat awal dan belum diteroka sepenuhnya di Malaysia (Noraini, Azri dan Afandi, 2022). 5.4 Rasa Tidak Puas Hati Segelintir umat Islam pada hari ini tidak membayar zakat kepada institusi zakat, kerana pembayar zakat lebih suka membayar zakat terus kepada asnaf yang mereka tentukan sendiri sama ada yang mereka kenali secara langsung atau sebaliknya. Keadaan sebegini menjejaskan jumlah kutipan oleh institusi zakat dan sudah tentu jumlah agihan kepada asnaf turut menurun. Akibatnya, golongan asnaf tidak dapat dibantu sepenuhnya dan pelbagai bentuk bantuan yang sewajarnya mereka terima tidak dapat diberikan (Hairunizam, Sanep dan Radiah, 2008; Nadzri et al, 2012; Mohd Farihal Osman et al, 2022). Menurut Alhaq dan Abd Wahab (2017) menyatakan bahawa sikap amanah dan akauntabiliti adalah sangat penting untuk menentukan sama ada pemberi zakat berpuas hati dengan jumlah zakat yang diterima dan begitu juga sebaliknya. Ini membawa kepada proses zakat. Rahisam Ramli (2021) juga bersetuju dengan isu ini kerana mendapati ia menjadi salah satu polemik dalam kalangan masyarakat menerusi pelbagai media sosial di Malaysia. Ketidakpuasan masyarakat merangkumi tahap kepuasan proses agihan, kualiti perkhidmatan, sikap pengurusan dan kepercayaan terhadap institusi zakat. Isu kepercayaan masyarakat terhadap kutipan dan juga agihan zakat oleh pihak institusi zakat sering kali timbul dan ia berterusan hingga sekarang. Isu ini perlu diambil perhatian oleh pihak Institusi Zakat kerana ia merupakan isu yang sangat penting supaya dapat merubah institusi zakat supaya lebih berdaya dalam meningkatkan seterusnya membantu ekonomi masyarakat Islam di Malaysia (Noraini, Azri dan Afandi, 2022). Menurut Norayuni et al., (2018) satu kajian telah dijalankan oleh ke atas penduduk miskin Bandar Kota Baharu, Kelantan. Kajian ini mendapati bahawa asnaf zakat berpendapat jumlah bantuan yang mereka terima adalah kurang mencukupi untuk menampung perbelanjaan mereka setiap bulan. Namun, sebenarnya agihan wang zakat sememangnya berpotensii membantu mengurangkan bebanan hidup yang ditanggung oleh para asnaf. Agihan itu sememangnya tidak akan merubah kehidupan para sanaf untuk menjadi kaya raya. Ia memadai untuk membantu menampung kos sara hidup mereka seharian pada kadar yang asas. Ibadah zakat adalah pemangkin untuk meningkatkan kualiti diri dan bukan bertujuan untuk menjadi tempat pergantungan untuk selamanya kepada zakat. Berbeza dengan golongan asnaf yang daif serta uzur kerana dengan adanya kekangan seperti usia yang telah lanjut atau asnaf menghidap penyakit yang sukar untuk sembuh. (Hjh Mas Nooraini, Mas Nooraini dan Nurzakiah, 2021). 6. Penutup Persepsi yang baik terhadap pengurusan zakat dalam kalangan masyarakat Islam di Malaysia khususnya akan memberikan impak yang baik kepada peningkatan jumlah pembayar zakat. Kondisi ini akan menggalakkan masyarakat supaya turut serta mengeluarkan zakat dan dana ini boleh disalurkan kepada golongan asnaf tanpa sebarang isu yang berbaur keraguan dan boleh menjejaskan nama baik MAIN dan pihak yang menguruskan agihan zakat. Setiap skim agihan yang disediakan kepada golongan asnaf zakat memainkan peranan penting dalam memastikan setiap keperluan mereka dipenuhi dan tidak bertentangan dengan syariat Islam (Azman & Hasanah, 294
Islamic Banking, Accounting and Finance International Conference - The 10th iBAF 2022 2015). Oleh yang demikian, untuk menjamin setiap skim agihan zakat yang disediakan mencapai matlamat kewajipan dan hikmah berzakat, prosedur agihan zakat hendaklah dijalankan mengikut acuan yang bertepatan dengan maqasid syariah. Ia memberikan fokus kepada lima aspek iaitu agama, nyawa, akal, keturunan dan harta. Matlamat Pembangunan Lestari (SDG) pula telah diperkenalkan supaya kepentingan hak asasi manusia meliputi aspek sosial, ekonomi, dan alam sekitar dapat dipelihara. Skim agihan zakat yang bertepatan dengan matlamat yang digariskan oleh SDG bukan sahaja dapat menjamin maslahah dan kepentingan penerima zakat, malah dapat menjadikan institusi zakat di Malaysia lebih unggul dan bertaraf dunia. Penentuan penempatan ataupun lokaliti kaunter agihan zakat dan pengurusan agihan zakat oleh pihak berkuasa zakat bukan autonomi adalah antara faktor lain yang boleh membantu meningkatkan agihan zakat. Langkah ini akan mengurangkan birokrasi dalam proses mengurus dan mangagihkan dana zakat. Isu lain seperti penggunaan teknologi, implikasi perakaunan, aspek manusia dan psikologi adalah beberapa topik unik yang dibincangkan mengenai pengagihan zakat. Walaupun begitu, lebih banyak kajian mengenai pengagihan zakat perlu dilakukan supaya maklumat berkenaan isu agihan zakat semasa serta penyelesaiannya dapat dibincangkan. MAIN juga digalakkan untuk menawarkan kerjasama dengan penyelidik dan institusi kewangan lain untuk meningkatkan pengagihan zakat dengan lebih efisien dinamik. Walaupun terdapat banyak kajian berkenaan zakat yang dilakukan oleh pengkaji-pengkaji tempatan dan luar mengenai pengurusan zakat akan tetapi kajian mengenai perspektif dan sikap penerima agak terbatas. Tambahan lagi dengan tajuk yang berkaitan amat sukar untuk diperoleh dalam bentuk penulisan artikel atau buku. Justeru, kajian ini adalah perlu dalam usaha sama memperkasa institusi zakat dalam masa yang sama memberi impak yang positif kepada golongan asnaf (Hjh Mas Nooraini, Mas Nooraini dan Nurzakiah, 2021). Rujukan Buku: Abdullah Basmieh (2000), Tafsir Pimpinan al-Rahman Kepada Pengertian al-Qur'ān. Kuala Lumpur: Jabatan Perdana Menteri. Ibn Qudamah, Abd Allah bin Ahmad, al-Mughnī fi Fiqh al-Imam Ahmad bin Hanbal. Beirut: Dar al-Fikr, 9 Vols., 1rd., 1404H/1984M). al-Qurtubi, Abi Abdullah bin Muhammad bin Ahmad al-Ansari, al-Jami'u al-Ahkam al-Quran, Jilid ke-2. Mesir: Dar al-Kitab al-Arabi lil Taba'ah wa al-Nasyru,1967. al-Sarakhsī, Abū Bakr Muhammad Ibn Ahmad Ibn Abī Ashal, al-Mabsūt, j. 12, Lubnan: Dār al-Ma'rifah, t.t. Al-Nawāwī, Abū Zakariyyā Yahya bin Syarh (t.t.), al-Majmūʻ, Kaherah: Maktabah al- Imam. Al-Qurtubī, Abū Abdullah Muhammad bin Ahmad Abi Bakr (2008), al-Jami'Li Ahkām al-Qurān, Lebanon: Dar al-Fikr. Al-Qardawi, Yusuf., Fiqhu al-Zakah, Maktabah Wahbah lil Taba'ah wa al-Nasyr, t.p., Jilid 1, 2006. Jurnal: Abdullah, N., Derus, A.M. and Al-Malkawi, H.A.N. (2015), "The effectiveness of zakat in alleviating poverty and inequalities a measurement using a newly developed technique", Humanomics, Vol. 31 No. 3, pp. 314-329, available at: Ab. Rahim Zakaria, "Pengurusan Zakat Kontemporari," Jurnal Pengurusan JAWHAR, Vol. 1 No. 1,(2007),13. Alin, N. A., & Ab Rahman, A. (2018). Role of Infaq in Financing Students in Malaysian Public Universities. In New Developments in Islamic Economics. Emerald Publishing Limited. Asni, F. (2021). Pengurusan Kutipan dan Agihan Zakat oleh MAIPS Ketika Covid-19 di Negeri Perlis: Suatu Sorotan Kajian: Management of Zakat Collection and Distribution By Maips During Covid-19 In Perlis: A Literature Review. International Journal of Islamic Economics and Finance Research, 4(2 December), 1-13. (Azka), A. Z. (2021). Teknologi Blockchain Berasaskan Kontrak Pintar Dalam Memastikan Keberkesanan Dan Ketelusan Pungutan Zakat. Kuala Lumpur: Pusat Pungutan Zakat. Azman Ab Rahman & Mursyid Junaidi, Memperkasa Pengurusan Agihan Zakat di Institusi Masjid Malaysia: Isu & Cabaran, International Journal of Islamic and Civilization Studies, 02-2 (2019) 73-83. Azman Ab Rahman, Mohd Zaini Bin Zakaria, Mursyid Junaidi Mohd Faisal Yeap, Mohamad Anwar Zakaria, Norfatihah Amlin Abd Ghani, Analisa Skim Agihan Zakat Kepada Mualaf Berdasarkan Maqasid Syariah Dan Matlamat Pembangunan Lestari (Sdg) Internasional Journal Of Zakat And Islamic Philantropic, Volume: 2 Issues: 1 [March, 2020] Pp.1-10] Azman Ab Rahman & Mursyid Junaidi, 2019. Poverty is one of the most serious socioeconomic problems in Indonesia. Optimizing zakat governance in East Java using analytical network process (ANP): the role of zakat technology (ZakaTech) Bahri, E. S., & Oktaviani, R. (2018). Zakat Produktif Sebagai Modal Kerja Usaha Mikro. Perisai: Islamic Banking and Finance Journal, 2(2), 101-120. Alhaq, M., & Abd Wahab, N. (2017). Effective Zakah Distribution: Highlighting Few Issues and Gaps in Kedah, Malaysia. Journal of Islamic Economics, 259 - 288. Akmal, R., Fuad, Z., & Sofyan, N. B. (2021). Zakat Produktif Untuk Pengentasan Kemiskinan (Studi Kasus Baitul Mal Aceh Untuk Zakat Produktif di Kota Banda Aceh). EKOBIS SYARIAH, 2(2), 1-10. Nafi'ah, B. (2021). Analisis Faktor-faktor Yang Dapat Mempengaruhi Pengentasan Kemiskinan di Indonesia (2016-2019). Jurnal Ilmiah Ekonomi Islam, 7(2), 953-960. Dian Ghani Reza Dasangga, Eko Fajar Cahyono, Analisis Peran Zakat Terhadap Pengentasan Kemiskinan Dengan Model Cibest (Studi Kasus Rumah Gemilang Indonesia Kampus Surabaya), Jurnal Ekonomi Syariah Teori Dan Terapan P-Issn: 2407-1935, E-Issn: 2502-1508. Vol. 7 No. 6 Juni 2020: 1060-1073; Hailani b. Muji Tahir, "Konsep Agihan Zakat dan Aplikasi Semasa," Jurnal Pengurusan JAWHAR, Vol. 3, No. 1, 2009, 31; Hairunizam Wahid, Sanep Ahmad dan Radiah Abdul Kader, Pengagihan Zakat Oleh Institusi Zakat Di Malaysia: Mengapa Masyarakat Islam Tidak Berpuas hati, dibentangkan dalam Seminar Kebangsaan Ekonomi Malaysia tahun 2008 Hjh Mas Nooraini Hj Mohiddin, Nurol Huda Dr Hj Ismail Dan Nurzakiah Hj Ramle, Bantuan Kebajikan Vs Bantuan Zakat: Menurut Perspektif Asnaf Fakir Miskin Di Brunei Darussalam, International Islamic Economic System Conference (I-Iecons 2021) Ibrahim, A. Z. Keperluan Pendapatan Bukan Pertanian dalam Mencapai Kelestarian Penghidupan dikalangan Petani Padi di Luar Kawasan Jelapang Padi Negeri Kedah. Kertas kerja dibentangkan dalam Persidangan Antarabangsa Kelestarian Insan, Seremban, Negeri Sembilan, 2015. 295
Islamic Banking, Accounting and Finance International Conference - The 10th iBAF 2022 Kashif and Jamal (2016), "Journal of Islamic accounting and business research article information", The Dynamics of Zakat Donation Experience among Muslim:A Phenomenological Inquiry, pp. 1-16, Nadzri, F. A. A. et al, (2012), Zakah and Poverty Alleviation: Roles of Zakah Institutions in Malaysia, International Journal Arts and Commerce, Vol. 1, No. 7: 61-72. Mahyuddin, Abu Bakar. (2012). Hubungan antara Agihan Zakat dan Kualiti Hidup Asnaf Fakir dan Miskin. Tesis PhD, Universiti Utara Malaysia, 2012. Mohd Afandi M. F. et al, The Role of Zakat in Reducing Income Inequality Among Muslim Society in Selangor, Global Business and Management Research: An International Journal Vol. 13, No. 4 (2021) Mohd Farihal Osman et al, Pendekatan Baharu Kutipan Zakat di Negeri Kedah, International Journal of Zakat and Islamic Philantropiy, Vol. 4, Issues :1 (March 2022 Mohd Pauzi, N., Wahid, H., & Ahmad, S. (2014). Pengagihan Zakat Oleh Institusi Kewangan: Kajian Terhadap Bank Kerjasama Rakyat Malaysia Berhad (Bank Rakyat). Retrieved from 3 rd International Conference on Accounting, Business and Economics (ICABEC2014): Mugiyati, N. (2021). Distribution of Productive Zakat for Reducing Urban Poverty in Indonesia. Retrieved from International Journal of Innovation, Creativity and Change: Noraini Saro1*, Azri Bhari2, Afandi Mat Rani,,Aplikasi Pendigitalan Dalam Pengurusan Kewangan Dikalangan Institusi Pengurusan Zakat Dimalaysia Digitalization, Journal Of Information System And Technology Management (Jistm) Volume 7 Issue 26 (June 2022) Pp. 32-42 Nor Muhamad, N., Mohd Sahid, M., Kamarudin, K., & Kamaliah, A. (2018, September 18). Zakat Distribution to Fi Sabilillah Asnaf in Higher Education Institutions: Universiti Teknologi Malaysia Experience. Retrieved from International Journal of Academic Research in Business Sciences: and Social Rahisam Ramli, A. F. (2021). Keperluan Zakattech Dalam Meningkatkan Kualiti Sistem Pengurusan Zakat Di Malaysia: Sorotan Literatur Bersistematik. Jurnal Maw'izah, 22-35. Ridwan, M., Pimada, L., & Asnawi, N. (2019, June 3). Zakat Distribution and Macroeconomic Performance: Empirical Evidence of Indonesia. Retrieved from Saad, R.A.J. and Farouk, A.U. (2019), "A comprehensive review of barriers to a functional zakat system in Nigeria: what needs to be done?", International Journal of Ethics and Systems, Vol. 35 No. 1, pp. 24-42, Sabtu, N., Abu Hasan, M., Salleh, F., & Abdul Razak, M. S. (2015). Program pembangunan sosio-ekonomi untuk memperkasa sara hidup golongan asnaf Melayu Muslim: tinjauan pengalaman Lembaga Zakat Selangor (LZS). Shamsuddīn Muhammad bin al Khātib as Syarbinī, Mughnī al Muhtāj, (Kaherah: al-Maktabah al-Taufiqiyyah, t.t.), jilid 2 Tika Widiastuti, Eko Fajar Cahyono, Siti Zulaikha, Imron Mawardi, Optimizing zakat governance in East Java using analytical network process (ANP): the role of zakat technology (ZakaTech) and Muhammad Ubaidillah Al Mustofa, Journal of Islamic Accounting and Business Research, Vol. 12 No. 3, 2021, pp. 301-319 Zakaria, M., & Malek, N. (2014, June). Effects of Human Needs Based on the Integration of Needs as Stipulated in Maqasid Syariah and Maslow's Hierarchy of Needs on Zakah Distribution Efficiency of Asnaf Assistance Business Program. Retrieved from Jurnal Pengurusan 40(2014) 41 - 52: Laman sesawang: 296